Өткөндө Жармастандын бакандай эки министрлиги жакалашып кете жаздады. Аткен облусунун былтыр салынган жолу, бир жылга жетпей салынган жеринен чөгүп кетип табылбай калды. БКС (Бөөдө кырсыктан сактоо) министрлиги адегенде “Жол жоголду көрдүңөрбү” акциясын өткөрүп, андан майнап чыкпай , акыры авчарка менен издетип жатып араң таап, “10 метр ылдый түшүп кетиптир, кулагы эле чыгып калыптыр”,- деген маалымат таратты эле, буга Жармастандын “Машийне” министрлиги катуу чычалады. Көрсө 3,5,10 см дегендердин кадырын билген бул министрлик 10 метр десе эстен танып кала жаздаптыр. Анан эсин жыя калып БКС министрлигинин жакасына жармаша калган себеби да бар окшойт.